cyanic-selkie/wikianc huggingface dataset:
Ledus adatas
Ledus adatas ir cieti nokrišņi sīku ledus kristāliņu veidā, kuri lēni lido gaisā. Tie veidojas temperatūrā, kas zemāka par −10, −15 °C. Dienā tie spīd Saules, bet naktī — ielas apgaismojuma vai prožektoru gaismā. Bieži šīs adatas veido spīdošus stabus, kuri iet no elektrības stabiem uz augšu. Novērojami skaidrā laikā. Parasti ledus adatas izkrīt no spalvmākoņiem un spalvu slāņmākoņiem.
Bērda kalns
Bērda kalns (en) ir apdzisis vulkāns Antarktīdā, Rosa salas ziemeļu daļā. Viens no trim salu veidojošajiem vulkānu konusiem, atrodas 7 km uz dienvidiem no Bērda raga, no kā arī ieguvis nosaukumu.
Vulkāna konuss sastāv galvenokārt no bazaltiskajiem iežiem. Tiek lēsts, ka pēdējais vulkāna izvirdums varētu būt noticis pliocēnā - pirms 4,6 līdz 3,8 miljoniem gadu.
Kalnu pirmā pētīja un nokartēja britu Roberta Skota ekspedīcija 1901./1904. gados.
Francijas—Prūsijas karš
Francijas—Prūsijas karš jeb Francijas—Vācijas karš (vācu: Deutsch-Französischer Krieg), Francijā bieži tiek saukts arī par '''1870. gada karu' (franču: Guerre franco-allemande de 1870''), bija konflikts starp Franciju un Prūsijas Karalisti (1870. gada 19. jūlijs—1871. gada 10. maijs), kuru izprovocēja Prūsijas kanclers Oto fon Bismarks un formāli uzsāka Napoleons III, beidzās ar Francijas Impērijas sakāvi. Prūsija izveidoja Ziemeļvācu Savienību, kas pārtapa par Vācijas Impēriju.
Francija atteicās no Elzasas un Lotringas un samaksāja Vācijai kontribūciju.
Miera līgums
Neraugoties uz vairākiem smagiem zaudējumiem un vispārēji nelabvēlīgo kara gaitu, Francijai joprojām bija spēja turpināt pretošanos. Kopumā Francijas valdība kontrolēja 2/3 valsts teritorijas. Tai bija pārliecinošs pārsvars arī jūrā, un tā varēja organizēt Prūsijas jūras blokādi, tomēr, neraugoties uz ierobežotajiem pasākumiem, tā radīja ievērojamas grūtības Vācijas tirdzniecībai ne tikai Ziemeļjūrā, bet arī Baltijas jūrā.
Kopumā pasaules sabiedriskās domas simpātijas sliecās uz Francijas pusi. Prasības anektēt Francijas Elzasas un Lotringas provinces kopā ar milzīgām kontribūcijām, kā arī karadarbības veidi no Prūsijas puses (ķīlnieku sagrābšana un nošaušana, ciematu dedzināšana) liecināja par kara netaisnīgumu. Piemēram, slavenā brīvības cīnītāja Džuzepe Garibaldi ierašanos Francijā un aktīvu piedalīšanos karā var uzskatīt par pasaules sabiedriskās domas simpātiju izpausmi.
Tomēr visiem šiem apstākļiem bija nepieciešams laiks, lai izpaustos. Jūras blokādes organizēšana saskārās ar Lielbritānijas iebildumiem, Krievija ar kanclera Gorčakova vispārējām simpātijām pret Francijas nostāju atteicās tieši iejaukties konfliktā.
Vienojoties ar Prūsijas pusi, 1871. gada 8. februārī visā Francijā notika Nacionālās asamblejas vēlēšanas, kurās uzvaru guva tūlītēja miera atbalstītāji. Jaunizvēlētais parlaments 12. februārī sanāca Bordo un nedēļu vēlāk par Francijas prezidentu tika ievēlēts Adolfs Tjērs, kas bija praktiski vienīgais zināmais politiķis, kurš 1870. gada vasarā iebilda pret Francijas sasteigto iesaistīšanos karā un par to tika apsūdzēts valsts nodevībā, pēc notikušajām vēlēšanām kļuva par de facto jauno valsts vadītāju.
26. februārī Versaļā tika parakstīts provizorisks miera līgums. 28. februārī Nacionālā asambleja Bordo apstiprināja miera noteikumus, ar pārliecinošu deputātu vairākumu (546 — par, 107 — par, 23 deputāti atturējās).
1. martā Prūsijas karaspēks ienāca Parīzē un ieņēma daļu pilsētas, 3. martā tas atkāpās. Noslēguma miera līgums tika parakstīts Frankfurtē 10. maijā.
Francija zaudēja Elzasu un Lotringu, kā ar tai bija jāmaksā 5 miljardu franku iemaksa. Prūsijas karaspēks palika Francijas teritorijā līdz samaksai, Francijai bija jāsedz arī tā uzturēšanas izmaksas.
Skutelnieki
Skutelnieki ir 2007. gada sākumā Koknesē izveidota spēlmaņu kopa. Tās vadītāji ir Inguna Žogota un Uldis Bērziņš. Kopas pamatsastāvā ir 6 dalībnieki (no tiem 1 vīrietis, 5 sievietes). Grupā darbojas: Uldis Bērziņš, Solvita Bērziņa, Liene Bērziņa, Inguna Žogota, Mārīte Gražule, Annija Blaus.
Grupa spēlē dažādus latviešu tautas mūzikas instrumentus: harmonikas, kokles, mandolīnu, dūdas, vijoli, ģīgu, cītaru, blokflautu, bungas, vargānu. Instrumentu sastāvā ietilpst arī afrikāņu stila bungas un dažādi ritma instrumenti. Kopa pārsvarā izpilda latviešu tautas mūziku.
2007. gadā piedalījās starptautiskajā tautas muzikantu festivālā Kuldīgā un festivālā "Lustes Jēkabpilī". 2008. gadā piedalījās Vispārējos latviešu Dziesmu svētkos.
Volkovs
Volkovs (ru, no во́лк — 'vilks'; sieviešu dzimtē Volkova (Во́лкова)) ir izplatīts krievu cilmes uzvārds. Cilvēki ar šo uzvārdu:
Ogres pagasts
Ogres pagasts bija viena no Cēsu apriņķa pašvaldībām tā dienvidrietumos, Ogres upes krastos. Robežojās ar Cēsu apriņķa Ērgļu pagastu, Rīgas apriņķa Zaubes, Taurupes un Meņģeles pagastiem, kā arī Madonas apriņķa Liepkalnes pagastu. Pagasta valde atradās 4 km uz ziemeļiem no tagadējās Ogresmuižas vietā, kur tagad pie autoceļa P4 atrodas Mazozolu skola.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. Līdz Pirmajam pasaules karam šeit atradās Ogresmuiža, ko pēc 1920. gada zemes reformas sadalīja 90 vienībās 1208 ha kopplatībā un Mazozolu muiža, ko sadalīja 28 vienībās 420 ha kopplatībā. 1935. gadā pagasta platība bija 91 km² un tajā bija 1269 iedzīvotāji. 1945. gada 8. oktobrī pagastā izveidoja Mazozolu un Ogres ciema padomes. Pagastu likvidēja 1949. gada 31. decembrī, ciemus iekļaujot Ērgļu rajonā. Mūsdienās Ogres pagasta teritorijas lielākā daļa iekļauta Ogres novada Mazozolu pagastu un nelielas daļas Madonas novada Ērgļu un Sausnējas pagastos.
Filatēlija
Filatēlija ir pasta apmaksas zīmju - pastmarku, - un citu pasta izdevumu kolekcionēšana, ar ko nodarbojas filatēlisti. Krāj gan "dzēstas" (zīmogotas), gan "nedzēstas" (nezīmogotas) pastmarkas, pastmarku blokus, loksnes, kvartblokus, tā sauktās „pirmās dienas” aploksnes, speciālās zīmogošanas aploksnes, pastmarku izstāžu bukletus un citus pasta izdevumus. Daži filatēlisti vāc pastmarkas ar tipogrāfijā pieļautām iespiedkļūdām. Kolekcionē arī nodokļu un nodevu apmaksai paredzētās zīmogmarkas, dzelzceļa markas un tā sauktās pamarkas jeb aģitācijas markas, kas tiek izdotas, lai popularizētu kādu valsti, reģionu, notikumu, paustu politisku vai sociālu vēstījumu u.tml.
Kolekciju veidošanas pamatprincipi
Kolekciju var veidot: u.tml.
Atkarībā no tematiskā principa, pastāv tādas filatēlijas apakšnozares kā, piemēram, aviofilatēlija, aerofilatēlija u.c.
Kvalitātes kritēriji
Kolekcijas veidošanā liela nozīme ir pastmarku drukāšanā izmantotajam papīram, ūdenszīmēm, krāsu variācijām, perforācijai (robiņu skaitam gar pastmarkas malām) un citiem parametriem.
Gambija
Senie laiki
Atrastie arheoloģiskie artefakti (kapulaukos ir atrasti akmens cirvji, māla podi, dzelzs šķēpi, vara aproces) norāda, ka pirmie cilvēki Gambijas upes krastos dzīvojuši jau aptuveni 2000 gadus pirms mūsu ēras. Pirmās rakstiskās liecības par Gambiju ir sniedzis kartāgiešu ceļotājs un pētnieks Hanno, kurš, iespējams sasniedzis Gambijas upes deltu sestajā vai piektajā gadsimtā pirms mūsu ēras. 3. gadsimtā Gambijas upes reģions tika iekļauts vergu tidzniecības tīklā. No 5.līdz 8. gadsimtam lielāko Senegambijas teritoriju apdzīvoja serahulu ciltis. Viņu pēcnācēji mūsdienās sastāda aptuveni 9 % no visiem valsts iedzīvotājiem.
Austrumu Gambija bija vairāku lielu Rietumāfrikas impēriju daļa, kuras piedzīvoja uzplaukumu sākot ar 300. gadu. Relatīva politiskā stabilitāte ļāva iedzīvotājiem nodarboties ar tirdzniecību un brīvi pārvietoties cauri reģionam. Pēc arābu iekarojumiem Ziemeļāfrikā 8. gadsimta sākumā Ganas impērijas teritorijā izplatijās islāms. Ap 750. gadu Gambijas upes ziemeļu krastā tika uzstādīti akmens stabi, no kuriem lielākais ir 2,6 metrus augsts un sver 10 tonnas. Akmeņi ir kā zīmes, kuras norāda Ganas impērijas karaļu un līderu kapa vietas. 9. gadsimtā tādā pašā veidā tika apgabāti daži musulmaņu valdnieki un šie izveidotie akmeņu apļi tika uzskatīti par svētiem.
Šajā laikā spēcīgas karalistes izveidojās no ģimenēm un klaniem, piemēram, kā volofi, mandingi un fulbi, veidojot lielus sociālus un polistiskus veidojumus. Nelielas mandingu grupas apmetās Gambijas teritorijā no 12. līdz 13. gadsimtam, bet Mandingu impērija ar centru mūsdienu Mali dominēja reģionā līdz 14. gadsimtam.
Kolonizēšana
Pirmie eiropieši ieradās Gambijā 1455. gadā, un tie bija portugāļu jūrasbraucēji Luizs de Kadamosts un Antonioti Usodimare, kuru virzīšanos augšup pa upi apturēja naidīgi noskaņoti vietējie iedzīvotāji. 1456. gadā viņi atgriezās un veica 32 km garu kuģojumu augšup pa Gambijas upi. Viņi noenkurojās pie salas, kuru nosauca par Svēto Andreja salu. Šāds nosaukums tai ir dots par godu jūrniekam, kurš bija gājis bojā un tur apglabāts. Vēlāk šī sala tika pārsaukta par Džeimsa salu. Lai gan portugāļi neizveidoja pastāvīgu apmetni, viņu rokās 16. gadsimtā atradās tirdzniecības monopols Rietumāfrikas piekrastē.
1587. gadā angļi uzsāka tirdzniecību ar šo reģionu, kad Portugāles troņmantinieks Antoniu pārdeva angļiem ekskluzīvas tiesības tirgoties pie Gambijas upes. 1621. gadā viens no tirgoņiem, Ričards Džobsons, aprakstīja mednieku-vācēju cilti fulbus un to attiecības ar kaimiņcilti mandingiem. No 1651. līdz 1661. gadam Kurzemes un Zemgales hercogiste hercoga Jēkaba vadīšanas laikā pārvaldīja Svēto Andreja salu, kas atradās Gambijas upes grīvā. Šajā salā tika izveidots tirdzniecības punkts un uzbūvēts forts. No 1661. uz 1664. gadu uz salas valdīja holandieši. 1664. gadā šo salu pārņēma Anglija, pārsaucot par Džeimsa salu (James ir vārda Jēkabs angliskā versija). 1695. gadā salu iekaroja franči, 1697. gadā to atkal pārņēma angļi, bet 1702. gadā — franči. Šajā laika posmā forts tika izpostīts un uzbūvēts no jauna vairākas reizes. 1765. gadā fortu atkal pārņēma angļi, bet pēc 1779. gada tas vairs netika izmantots. 1816. gadā briti izveidoja tirdzniecības apmetni tagadējās Bandžulas vietā. 1889. gadā, vienojoties ar frančiem, tika noteiktas mūsdienu Gambijas robežas un tā kļuva par britu koloniju.
Neatkarība
1965. gadā Gambija ieguva neatkarību un kļuva par Britu Sadraudzības dalībvalsti. 1970. gadā Gambija kļuva par republiku. Par valsts prezidentu kļuva Dauda Džavara, kura vadītā Tautas progresīvā partija uzvarēja visās parlamenta vēlēšanās līdz pat 1992. gadam. 1994. gada jūlijā Nacionālās armijas virsnieku grupa leitnanta Jaijas Džames vadībā veica valsts apvērsumu. 1996. gadā Džame tika ievēlēts par valsts prezidentu. 2013. gada 3. oktobrī Gambija izstājās no Britu Sadraudzības. 2015. gada 11. decembrī Gambijas prezidents Jahja Džamehs pasludināja Gambiju par Islāma republiku. 2017. gadā jaunievēlētais prezidents Adama Berovs izņēma no valsts nosaukuma Islāma daļu.
Administratīvais iedalījums
Gambija ir iedalīta 5 administratīvajos reģionos un 1 pilsētā: Valsts galvaspilsēta Bandžula ir atsevišķa administratīva vienība.
Šīs daļas ir sadalītas 43 distriktos. No tiem Kanifinga un Kombo/Sentmērija (kurā atrodas arī viena no valsts lielākajām pilsētām — Brikama) faktiski ir Bandžulas aglomerācijas daļa.
Lielākā pilsēta iedzīvotāju skaita ziņā ir Serekunda.
Ģeogrāfija un klimats
Gambija ir vismazākā valsts Āfrikas kontinentālajā daļā. Tā aizņem šauru joslu abpus Gambijas upei. Lielākais platums tai ir 48 km. Gambijai ir 80 km gara Atlantijas okeāna krasta līniju rietumos, bet no pārējām malām to aptver Senegāla. Tās sauszemes teritorija ir 11 300 km², no kuriem 1300 km² ir ūdens. Valsts sauszemes robežas garums tai ir 749 km. Valsts virsma ir līdzena, augstākas punkts — Sarkanais Akmens atrodas tikai 53 m virs jūras līmeņa. Garākā upe valstī ir Gambija.
Gambijas lielākie dabas resursi ir zivis un zemesrieksti. Tā atrodas subekvatoriālajā klimata joslā. Valstij ir raksturīgas karstas, lietainas vasaras un nedaudz vēsākas un sausākas ziemas. Pēdējo 30 gadu laikā nokrišņu daudzums ir samazinājies par 30%. Pamazām lietus meži pārvēršas tuksnešos, un valsti apdraud slimības.
Ekonomika
Gambijas ekonomika lielā mērā ir atkarīga no ārzemēs dzīvojošo iedzīvotāju investīcijām un atbalsta, 2014. gadā šie emigrantu naudas pārvedumi veidoja 20% no IKP, šis rādītājs bija desmitais augstākais no visām valstīm.
Iedzīvotāji
Pēc 2013. gada tautas skaitīšanas datiem Gambijā bija 1 882 450 iedzīvotāju. Summārais dzimstības koeficients bija 3,98. Gambijā ir straujš iedzīvotāju skaita pieaugums. Tautas skaitīšanas Gambijā notiek ik pēc 10 gadiem un kopš pirmās skaitīšanas 1963. gadā iedzīvotāju skaits pieaug vidēji par 43,2% katrus 10 gadus.
Gambijā runā šādās valodās: mandinka, volofu, fula, džola, sarahule, serere, mandžango, krio (Sjerraleones angļu pidžinvaloda) un angļu valodās.
90% Gambijas iedzīvotāju ir musulmaņi, bet 8% kristieši.
Biznesa izlūkošana
Termins Biznesa izlūkošana  (BI) datēts ar 1958. gadu. Tas attiecas uz tehnoloģijām, lietotnēm un praktiskām darbībām biznesa informācijas vākšanai, integrēšanai, analīzei un atspoguļošanai, kā arī dažreiz uz pašu informāciju. D. J. Power darbā "A Brief History of Decision Support Systems" skaidro: BI apraksta metožu un konceptuālu pieejas, lai uzlabotu un pilnveidotu biznesa lēmumu pieņemšanas procesu (LPP) izmantojot uz faktiem bāzētas atbalsta sistēmas. BI reizēm tiek izmantotas atskaišu sistēmu, vaicājumu rīku un izpildāmu informācijas sistēmu savstarpējai apmaiņai.
Biznesa Izlūkošanas sistēmas ir uz iekšējiem un reizēm arī ārējiem kompānijas datiem orientētas lēmumu atbalsta sistēmas. BI sistēmas nodrošina mūs ar vēsturiskiem, pašreizējiem un paredzamiem biznesa operāciju pārskatiem, bieži izmantojot datus no datu noliktavām (datu noliktava) vai no datuvēm (datuve) un laiku pa laikam operatīvo informāciju. Lietojumprogrammu elementi atbalsta atskaišu veidošanu, interaktīvas PIVOT tabulu analīzes, vizualizāciju un statisku datizraci (datizrace).
Lietotnes izmanto pārdošanas, produktu, finanšu un daudzus citus biznesa datu avotus Biznesa veiktspējas pārvaldības (BPM) mērķiem Informācijas esence ir datu iegūšana ir viens no būtiskākajiem soļiem biznesa izlūkošanas procesā. Mūsdienās informācija ir visapkārt — uzņēmuma finanšu sistēmās, klientu datu bāzēs, darbinieku veidotajos dokumentos un Internetā.
Biznesa izlūkošanas rīki palīdz no dažādiem informācijas avotiem un lielā datu apjoma iegūt informācijas esenci, kas nepieciešama konkrētas problēmas atrisināšanai. Līdz ar to uzņēmuma vadītājs atskaišu kalna vietā saņem īsu un kodolīgu esošās situācijas izklāstu, kā arī lietu turpmākās attīstības prognozi.
BI uzdevums un pamatieguvumi
Biznesa izlūkošanas uzdevums ir:
Tradicionāli informāciju iegūst un analizē, izmantojot uzņēmuma finanšu sistēmu. Tā satur būtiskāko par uzņēmuma finanšu plūsmu, klientiem un maksājumiem, tomēr ne vienmēr spēj sniegt objektīvu informāciju. Vēl vairāk — ir lietas par kurām tā klusē. Tādēļ biznesa izlūkošana pievēršas visu iespējamo datu avotu apzināšanai.
Biznesa izlūkošanas rīki ļauj vienkāršu informāciju pārvērst zināšanās, savukārt zināšanas — peļņā!
Šis ieguvums sīkāk var tikt sadalīts šādi: Izmaksu samazinājums. Sniedzot uzņēmumam skaidru pārskatu par esošo situāciju, tiek atklātas vietas, kur resursus tērē neefektīvi. No iepriekšējā piemēra varam minēt nevajadzīgi lielo telefonsarunu laiku Latgales reģionā.
Ieņēmumu pieaugums. Apzinoties esošo situāciju un analizējot iespējamos rīcības variantus, var atklāt ieņēmumu pieauguma iespējas. Tās var būt saistītas gan ar jauniem tirgiem un klientiem, gan arī ar papildu peļņas iegūšanu no esošajiem klientiem.
Paaugstināta klientu apmierinātība. Analizējot esošo situāciju un atrodot jaunas klientu vajadzības, uzņēmums var gūt ne tikai peļņu, bet arī klientu atzinību. Jaunieviestie produkti vai pakalpojumi var izrādīties tieši tie, kurus klients jau tik ilgi meklējis. Nopirkts produkts būs klienta vislielākā atzinība.
BI tehnoloģijas
Lai nodrošinātu efektīvu Biznesa Izlūkošanas sistēmas darbu, uzņēmumam jābūt drošām sistēmām, kurās iespējams specificēt dažādus lietotāju piekļuves līmeņus datu noliktavām atkarībā no lietotāja lomas. BI sistēmai jābūt ar pietiekamu datu kapacitāti un plānu datu uzglabāšanas ilgumam. Analītiķiem jāuzstāda sistēmas standarti un izpildes mērķi.
Biznesa izlūkošanas analītiķiem jāizstrādā lietojumprogrammu rīki, kas savāc un analizē lielu apjomu nestrukturētus datus, kā piemēram produktu mērījumus, pārdošanas statisku, apmeklētības atskaites kā arī datus par zaudētiem klientiem. Katrs BI pārdevējs šo sistēmu izstrādā savādāk, atkarībā no sektora pieprasījuma (piem., mazumtirdzniecības kompānijas, finansu industrijas servisi utt.) Biznesa izlūkošanas lietojumprogrammas un lietotnes atbalsta daudz dažādi rīki.
Dažas lietotnes tiek izmantotas veiktspējas analīzei, projektu analīzei vai dažādām iekšējām operācijām, kā piemēram, dažādiem vaicājumiem, biznesa datu atspoguļošanai, biznesa aktivitātes monitoringam, biznesa veiktspējas pārvaldībai (BPM) un veiktspējas mērījumiem (PM), biznesa plānošanai, finansēšanai un budžetēšanai, kā arī vēl daudzām citām operācijām.
Citas BI lietotnes tiek izmantotas, lai uzglabātu un analizētu datus, kā piemēram datuves, datu noliktavas, lēmumu atbalsta sistēmas (DSS), prognozēšanas rīki, dokumentu noliktavas un dokumentu pārvaldība, zināšanu pārvaldība, informācijas vizualizācija, vadības informācijas sistēmas, ģeogrāfiskas informācijas sistēmas, tendenču analīzes, tiešsaistes analītiskā apstrāde (OLAP), daudzdimensiju analīze (kubi jeb hiperkubi), reāla laika biznesa izlūkošana kā arī vēl citas lietotnes. Dažas BI lietotnes tiek izmantotas, lai vadītu un analizētu biznesa cilvēcisko pusi — Klientu attiecību pārvaldība (CRM), Mārketinga aktivitātes un Cilvēku resursu pārvaldība.
Vēsture
Pirms Informācijas laikmeta aizsākšanās, kas notika vēlu 20 gadsimta beigās, biznesā uzņēmumiem vajadzēja savākt datus no NE-automatizētiem datu avotiem. Biznesam tajā laikā pietrūka IT resursi lai precīzi analizētu datus, tā rezultātā, uzņēmumi ļoti bieži pieņēma biznesa lēmumus balstoties uz intuīciju (intuīcija).
Tā kā biznesā sāka automatizēt vairāk sistēmas, vairāk datu kļuva pieejami. Taču datu vākšana bija liels izaicinājums datu apmaiņas infrastruktūras trūkumu kā arī dažādu sistēmu nesavietojamības dēļ. Datu analīze, kas tika vākti, un atskaites par šiem datiem dažreiz tika ģenerētas mēnešiem ilgi. Atkarīgs no datu specifikācijas. Šīs atskaites veicināja stratēģiju un lēmumu pieņemšanu par ilgā termiņu. Turpretī, īsa termiņa taktisku lēmumu pieņemšanu balstīja uz intuīciju. Tad jau parādās Biznesa Izlūkošana, termins un definīcija, kas tiek datēts ar 1958. gada oktobri kādā IBM žurnāla rakstā: „Business Intelligence System” (Hans Peter Luhn).
Šajā rakstā, bizness ir aktivitāšu vākšana, kuras balstītas uz jebkāda veida uzdevumiem, kā piemēram IT zinātne, tehnoloģijas, komercija, ražošana, likumi, valdība, aizsardzība utt. Komunikācijas spējas apkalpot biznesa pārvaldības procesu, arī var tikt attiecinātas uz izlūkošanas sistēmām. Tāpat viedoklis par to, kas ir izlūkošana, tiek pausts arī daudz vispārīgākā nozīmē - kā spēja paredzēt attēloto faktu kopsakarības, lai sasniegtu mērķi.
Modernos biznesos, pieaugošie standarti, automatizācija un tehnoloģijas veicinājušas lielu datu apjomu pieejamību. Datu noliktavu tehnoloģijas attīstījušas glabātuves šiem datiem. Uzlabots datu izvilkšanas, transformēšanas un ielādes (ETL) process un nesen arī Uzņēmumu Lietotņu Integrācijas rīki palielinājuši datu vākšanas ātrumu. OLAP atskaišu tehnoloģijas sekmējušas ātrāku datu analīzes atskaišu attīstību. Biznesa Izlūkošana kļuvusi par lielu datu apjomu analizēšanas, derīgas informācijas izvilkšanas mākslu, kā arī par mākslu informāciju pārvērst zināšanās.
Biznesa izlūkošanas lietojumprogrammas iekļauj spēju rakt datus, analizēt un veidot atskaites. Dažas modernas BI lietojumprogrammas ļauj lietotājiem detalizēti analizēt un ātri veikt dziļu datu izpēti labākai pārdošanas datu izpētei, kā arī individuālu vai kompānijas sniegumu analīzei.
Modernās biznesa izlūkošanas lietojumprogrammu vadītāji var ātri kompilēt atskaites par datiem situācijas paredzēšanai, analīzei, biznesa lēmumu pieņemšanai kā arī dažādu scenāriju apskatīšanai. 1989. gadā Hovards Dresners, Gartner Group analītiķis, popularizē BI kā terminu, kas apraksta konceptu un metožu kopumu, lai uzlabotu biznesa lēmumu pieņemšanas procesu izmantojot uz faktiem orientētas lēmumu atbalsta sistēmas.
Sergejs Volkovs (kosmonauts)
Sergejs Volkovs (dzimis ) ir Krievijas kosmonauts. Sergeja tēvs ir padomju kosmonauts Aleksandrs Volkovs. Sergejs Volkovs 2008. gadā kļuva par pasaulē pirmo kosmonautu otrajā paaudzē (otrais ir Ričards Geriots, ar kuru Sergejs veica kopīgu lidojumu kosmosa kuģī Sojuz TMA-12 atpakaļceļā no SKS).
Sergejs Volkovs 1995. gadā beidzis Tambovas augstāko kara aviācijas lidotāju skolu. 1997. gadā ieskaitīts kosmonautu sagatavošanas grupā.
Volkova pirmais lidojums kosmosā notika 2008. gadā ar kosmosa kuģi Sojuz TMA-12 kā SKS 17. ekspedīcijas komandierim.
Otrais lidojums notika 2011. gadā esot kosmosa kuģa Sojuz TMA-02M komandierim un kā SKS 28. un SKS 29. ekspedīcijas lidojuma inženierim.
Sergejs Volkovs trešo lidojumu kosmosā sāka 2015. gada septembrī, esot kosmosa kuģa Sojuz TMA-18M komandierim. Bija SKS 45. un SKS 46. ekspedīcijas lidojuma inženieris. Uz zemes atgriezās 2016. gada martā.
Rosi
Rosi (it) ir izplatīts itāļu cilmes uzvārds. Cilvēki ar šo uzvārdu:
2004. gada F1 sezona
2004. gada F1 sezona bija 55. F1 sezona. Tā sākās un beidzās.
Ferrari šajā sezonā dominēja, savukārt Williams un McLaren nebija tik konkurētspējīgi kā iepriekš. Renault un BAR kopvērtējumā bija augstāk nekā iepriekš. Tajā vairs nepiedalījās veterāni Heincs Haralds Frencens un Joss Verstapens. Komandas palika tādas pašas kā 2003. gadā. Šajā sezonā bija arī divas jaunas trases: Sahira un Šanhaja.
Pilotu kopvērtējums
† Braucējs nefinišēja, bet tiek klasificēts jo paveica vismaz 90% distances.
Nukloni
Nukloni ( - kodols) ir atoma kodola sastāvā ietilpstošo subatomāro daļiņu - protonu un neitronu - kopīgs nosaukums.
Protons atšķiras no neitrona tikai pēc elektromagnētiskās mijiedarbības - protonam ir pozitīvs lādiņš, bet neitrons ir elektriski neitrāls. Stiprā mijiedarbība, kas ir noteicošā kodolu mērogos, uz šīm daļiņām iedarbojas vienādi, tādēļ protonu un neitronu var uzskatīt par vienas un tās pašas daļiņas - nuklona - diviem stāvokļiem.
Lodes muiža
Lodes muiža atrodas Cēsu novada Taurenes pagasta Lodesmuižā. Muižas kompleksa apbūve ir veidojusies 19. gadsimta pirmajā pusē, tā ēkas celtas dažādos laikos.
Tagad Lodes muižas kungu māja ar tās apkārtni ir Latvijas Universitātes Ģeogrāfijas un Zemes zinātņu fakultātes lauka stacionārs, kur norisinās lauka kursi (prakse). Šeit notiek lielākā daļa lauka kursu (ģeoloģijā, topogrāfijā, hidroloģijā, bioloģijā, augšņu zinātnē, ģeogrāfijā), kuru laikā topošie ģeogrāfi, ģeologi un vides zinātnieki apgūst praktiskās iemaņas lauku pētījumiem.
Vēsture
Livonijas ordeņa valsts laikā Lodes muiža piederēja Heinriham fon Lodem. Zviedru Vidzemes laikā zviedru valdība muižu redukcijas rezultātā 1630. gadā to atsavināja un nodeva Rīgas tirgotājam Hansam Baltho pateicībā par labības piegādi zviedru karaspēkam. Baltho dzimtai muiža piederēja līdz 1799. gadam, pēc tam īpašnieki mainījušies vēl vairākkārt, pašreizējā muižas kungu māja ir uzcelta 1816. gadā klasicisma stilā, gadu gaitā pārbūvēta, būtiskākā pārbūve veikta 19. gadsimta septiņdesmitos gados.
Pēc 1920. gada zemes reformas muižas kungu mājā dzīvoja Šmitu ģimene, kas 1939. gadā izceļoja no Latvijas. Pēc Otrā pasaules kara kungu mājas stāvoklis pasliktinājās, bet būtiska ēkas atjaunošana veikta pēc tās nokļūšanas Latvijas Universitātes pārvaldībā.
Labākā aktrise (Lielais Kristaps)
Labākā aktrise, jeb labākā aktrise galvenajā lomā ir balva, ko piešķir Latvijas Nacionālajā filmu festivālā "Lielais Kristaps". Balvu pasniedz kopš 1986. gada, kad to saņēma aktrise Zane Jančevska par lomu filmā "Bailes".
Balvas saņēmējas
P 2 Aktrise savā uzrunā norādīja, ka filmā spēlē varoni, kuru Latvijas valsts pašlaik atsakās atbalstīt, un tādēļ, kamēr netiks pieņemts Dzīvesbiedru likums, viņa "Lielā Kristapa" statueti nepieņems un lūdz to nogādāt Kultūras ministrijai.
Hosnī Mubāraks
Muhameds Hosnī Saīds Mubāraks (ar, Muḥammad Ḥusnī Sayyid Mubārak; dzimis Kafrelmelhā, Ēģiptē, miris ) bija 4. Ēģiptes prezidents, pārstāvējis Nacionālo demokrātu partiju. Viņš kļuva par valsts prezidentu pēc atentāta, kas bija vērsts pret iepriekšējo prezidentu Anvaru Sādātu. Pirms kļūšanas par Ēģiptes prezidentu viņš pildīja valsts viceprezidenta amata pienākumus. Viņš bija visilgāk prezidenta pienākumus pildošais valsts prezidents kopš Muhameda Alī pašā (bija Ēģiptes un Sudānas vali no 1805. līdz 1848. gadam).
Pirms iesaistīšanās politiskajā dzīvē Mubāraks bija Ēģiptes gaisa spēku komandieris no 1972. līdz 1975. gadam. 2011. gada janvārī Ēģiptē izcēlās pret viņu vērstas protesta akcijas, lai H. Mubāraks atkāptos no prezidenta amata. protestētāju izdarītā spiediena rezultātā no amata atkāpās.
Ēģiptes tiesa pirmajā instancē par saistību ar 850 aktīvistu nāvi 18 dienu ilgajos protestos viņam piesprieda mūža ieslodzījumu. 2017. gadā kasācijas tiesa Mubāraku attaisnoja saistībā ar apsūdzībām par 2011. gada nemieru laikā bojāgājušajiem aktīvistiem un viņš pēc sešu gadu ieslodzījuma tika atbrīvots no apcietinājuma. Miris 2020. gadā Kairas Galā militārajā hospitālī.
Jāņa sēta (uzņēmums)
"Jāņa sēta" ir sabiedrība ar ierobežotu atbildību, kas nodarbojas ar kartogrāfisko un ģeoinformācijas produktu ražošanu, kā arī grāmatu izdošanu. Uzņēmums ir Baltijas valstīs lielākais karšu izdevējs. Tā produkcija un pakalpojumi tiek eksportēti uz apmēram 20 valstīm, visvairāk uz Igauniju, Lietuvu, Zviedriju, Somiju un Norvēģiju.
Vēsture
Uzņēmējs Aivars Zvirbulis 1990. gadā nodibināja "Jāņa sētas" priekšteci "Apgādu Jāņa sēta", kas nodarbojās ar poligrāfiju. 1992. gada 6. jūnijā uzņēmumā tika izveidota kartogrāfijas nodaļa, kas 1999. gadā kļuva par patstāvīgu uzņēmumu "Karšu izdevniecība Jāņa sēta". Uzņēmums darbojās Elizabetes ielā 85A, Rīgā, kur joprojām atrodas "Karšu veikals Jāņa sēta", kas ir neatkarīgs uzņēmums, taču tāpat izveidojies no "Apgāda Jāņa sēta". "Karšu izdevniecību Jāņa sēta" ir dibinājuši Jānis Turlajs, Aivars Prošenkovs un A. Zvirbulis. Izdevniecības galvenais redaktors kopš tās izveidošanas ir J. Turlajs.
Sākotnēji "Karšu izdevniecība Jāņa sēta" atradās Rīgā Elizabetes ielā 83/85, tad Stabu ielā 119. No 2013. gada decembra atrodas Krasta ielā 105a, Ķengaragā, pie Dienvidu tilta.
2008. gadā uzņēmuma kontrolpaketi no A. Zvirbuļa iegādājās Islandes kapitāla uzņēmums SIA "Solvina", kuram pieder 56% uzņēmuma kapitāldaļu. Atlikušie 44% pieder J. Turlajam.
No 2016. gada līdz 2021. gadam uzņēmumam piederēja Somijas tūrisma karšu kompānija "Oy e-City Ab", kas pazīstama ar zīmolu "City-Opas".
Kursenieki
Kursenieki (de — 'kurši'; lt vai kuršiai; pašnosaukums — kāpenieki (de)) ir gandrīz izmirusi baltu etniska grupa, Kuršu kāpu pirmiedzīvotāji. Viņu runātā kursenieku valoda bija ļoti tuva Kurzemes latviešu valodas izloksnēm. Otrā pasaules kara beigās gandrīz visi kursenieki kopā ar Kuršu kāpās dzīvojošajiem vāciešiem devās bēgļu gaitās uz Vāciju. 2004. gadā Latvijas Universitātes ekspedīcija Kuršu kāpās apzināja divus cilvēkus, kuri joprojām runāja kursenieku valodā.
Barioni
Barioni (no grieķu βαρύς (barys) smags) ir smagās subatomārās daļiņas (hadroni), kuru masa ir vienāda vai lielāka par protona masu. To spins ir pusvesels skaitlis (1/2 vai 3/2), tādēļ tās pieder pie fermioniem. Parasti barioni sastāv no 3 kvarkiem (pentakvarki pagaidām nav eksperimentāli konstatēti). Pie barioniem pieder nukloni, hiperoni, šarmantie barioni un ārkārtīgi nestabilās barionu rezonanses.
Kursenieki
Iespējams, kursenieku izcelsme ir pazīstamajam filozofam Imanuelam Kantam (1724—1804), Nikolajam Kopernikam (1473—1543) (no vāciskotā kursenieku pašnosaukuma Koperniker) un teoloģijas profesoram Ludvigam Rēzam.
Jāņa sēta (uzņēmums)
Vēsture
2021. gada rudenī uzņēmums tika pārsaukts par SIA "Jāņa sēta".
Portvīns
Portvīns (pt — 'vīns no Portu') ir portugāļu stiprinātais vīns, ko īpaši ražo Douru ielejā Portugāles ziemeļu provincēs. Portvīna gatavošanas īpatnība ir, ka sulas rūgšanas laikā tai pievieno spirtu, kas pārtrauc rūgšanu, tā saglabājot daļu sulā esošā cukura, kas vīnam sniedz saldu garšu.
Iedalījums
Portvīnam var izdalīt divas pamatkategorijas, kas lielākoties atšķiras vien ar krāsu un izturēšanas ilgumu:
Ražošana
Portvīna veida stiprinātos vīnus ražo arī ārpus Portugāles — Austrālijā, Francijā, Dienvidāfrikā, Kanādā, Indijā, Argentīnā un ASV. Saskaņā ar Eiropas Savienības aizsargāto izcelsmes vietu vadlīnijām, tikai produkti no Portugāles drīkst tikt apzīmēti kā port vai Porto. ASV nopērkamie vīni ar apzīmējumu "port" var nākt no jebkuras vietas pasaulē, bet vārdi "Dão", "Oporto", "Porto" un "Vinho do Porto" ir atzīti kā Portugāles produktus apzīmējoši.
Jāņa sēta (uzņēmums)
Darbības jomas
Uzņēmums nodarbojas ar karšu un atlantu sastādīšanu un izdošanu. 2008. gadā tika izdots "Lielais pasaules atlants", kas ir lielākais šāds izdevums Latvijā un Baltijā. 2010. gadā, izmantojot "Lielā pasaules atlanta" kartogrāfisko materiālu, tika izdots "Pasaules uzziņu atlants".
Līdzās papīra kartēm uzņēmums nodarbojas ar ģeoinformātiku, ģeotelpisko datu un ģeogrāfisko informācijas sistēmu veidošanu, informācijas tehnoloģijām un dažādiem ar kartēm un poligrāfiju saistītiem pasūtījuma darbiem un pakalpojumiem, kā arī vairumtirdzniecību.
"Jāņa sēta" atbalsta skolēnu ģeogrāfijas olimpiāžu rīkošanu.
Kursenieki
Kursenieki dzīvoja ciemos un gandrīz visi nodarbojās ar zvejniecību. 20. gadsimta 20.—30. gados lielākie ciemi bija Nīde (Nida), Šatenurta (Jodkrante), Preiļi (Preila) un Pērvelka (Pervalka). No 1923. gada, kad Klaipēdas apgabals līdz ar Kuršu kāpām tika pievienots Lietuvai, līdz 1939. gadam, kad Lietuva šo apgabalu zaudēja, Latvijas valsts iestādes centās īstenot kultūras sakarus ar kurseniekiem.
Barioni
Barionu tipi
[1]ne mazāk kā 1035 gadi. Sk. protona sabrukšana.
Barionu matērija
Par barionu matēriju dēvē parasto, ikdienā novērojamo vielu, kas sastāv no atomiem, kuru galveno masu dod nukloni. Ir iespējama arī "nebarioniska" matērija — neitrīno, brīvie elektroni, kā arī tādi eksotiski matērijas veidi, kā tumšā matērija.
Barionu skaitlis
Barionu skaitļa saglabāšanās likums ir viens no empīriski noteiktajiem dabas likumiem - noslēgtā sistēmā barionu un antibarionu skaita starpība vienmēr saglabājas. Šo lielumu sauc par barionu skaitli. Barionu skaitļa saglabāšanās likuma būtība pagaidām vēl nav izskaidrota, taču līdz šim nav novērota neviena parādība, kas nepakļautos šim likumam.
Kosmoloģija
Kosmoloģija (no el, kosmos — "visums" un -λογία, -logia — "mācība") ir zinātnes nozare, kas pēta Visumu, tā attīstību un uzbūvi. Kosmoloģija ir cieši saistīta ar astronomiju, matemātiku, fiziku, ķīmiju, filozofiju. Lai gan termins "kosmoloģija" nav sens (pirmoreiz to lietoja 1730. gadā Kristians Volfs darbā "Cosmologia Generalis"), Visuma pētījumus ilgā vēstures laikā ietvēra zinātne, filozofija, ezotērika un reliģija.
Visuma rašanos pēta kosmogonija, lai gan tā daudzos aspektos pārklājas ar kosmoloģiju.
Mūsdienu kosmoloģija
Mūsdienu zinātniskās kosmoloģijas sākumu parasti saista ar 20. gadsimta sākumā Alberta Einšteina atklāto Vispārīgo relativitātes teoriju, kā arī atklājumiem elementārdaļiņu fizikā.
1920. gados tika noskaidrots, ka Andromēda nav miglājs Piena Ceļā, bet gan tālu no tā atrodoša galaktika. 1922. gadā Aleksandrs Frīdmans publicēja Einšteina vienādojumu risinājumu, pēc kura Visums izplešas no sākotnējās singularitātes. 1929. gadā Edvīns Habls galaktikām atklāja sarkano nobīdi, kas pierādīja Visuma izplešanos.
Inflācijas modelis, kas ir standarta Lielā Sprādziena modeļa modifikācija, ir mūsdienu kosmoloģijas pamatkoncepcija.
Karčeva
Karčeva (Karczew) - pilsēta Polijā, Mazovijas vojevodistē uz dienvidiem no Otvockas pie Vislas upes.
Pietēnupe
Pietēnupe ir upe Ropažu novadā, Lielās Juglas kreisā krasta pieteka. Sākas netālu no dzelzceļa līnijas Rīga—Ērgļi un Lielā Kangaru purva. Savā tecējumā upe uzņem ūdeni no vairākām sīkām pietekām un grāvjiem. Upe augštecē lielākoties tek caur mežiem. Sākot no Vāverkroga Pietēnupe tek paralēli Rīgas—Ērgļu autoceļam (P4), neattālinoties no tā tālāk par puskilometru. Upi šķērso vairāki sīkāki un lielāki autoceļi un Ērgļu dzelzceļa līnija. Pietēnupe tek cauri Pietēnezeram. Upes lejtecē Pietēnupe lielākoties tek caur mežiem un netālu no Bajārkroga ietek Lielajā Juglā.
Upes krastos nav izvietojušās ievērojamas apdzīvotas vietas, lielākās ir Lielkangari, Kangari un Vāverkrogs.
Mareks Segliņš
Mareks Segliņš (dzimis Aizputē) ir latviešu jurists un politiķis, bijušais Tautas partijas biedrs un priekšsēdētājs. Bijis ministrs vairākās valdībās un trīs Saeimu deputāts.
Izglītība un darba gaitas
Pēc aiziešanas no aktīvās politikas kļuvis par Rīgas pilsētas pašvaldības kapitālsabiedrības "Rīgas Nami" valdes locekli.
Politiskā darbība
1998. gadā no Tautas partijas ievēlēts 7. Saeimā, kur darbojies Juridiskajā un Saimnieciskajā komisijā. M. Segliņš kļuva par Iekšlietu ministru Andra Šķēles valdībā, šo amatu saglabājot arī Andra Bērziņa Ministru kabinetā. M. Segliņš amatu atstāja 2002. gada septembrī, īsi pirms A. Bērziņa valdības darbības beigām saistībā ar Tautas partiju nomelnojošas kampaņas izmeklēšanas gaitas publiskošanu, ko bija vadījis premjera partijas biedrs Pēteris Apinis ("Latvijas Ceļš").
2002. gadā ievēlēts 8. Saeimā, no 2004. gada marta bijis Juridiskās komisijas priekšsēdētājs. 2006. gadā ievēlēts 9. Saeimā, saglabājot savu Juridiskās komisijas priekšsēdētāja amatu, kā arī kļūstot par Nacionālās drošības komisijas priekšsēdētāju.
, kad tika izveidota Ivara Godmaņa valdība, M. Segliņš atkal kļuva par Iekšlietu ministru. Pēc "Vecrīgas grautiņa" paziņoja, ka vairs nesarunāsies ar opozīcijā esošajiem "Sabiedrība citai politikai" Saeimas deputātiem Aigaru Štokenbergu un Arti Pabriku, un šiem abiem bijušajiem Tautas partijas biedriem nosūtīja īsziņas, attiecīgi: "Vai esi gandarīts. Mareks" un "Tu esi nelietis. Mareks Segliņš".
2008. gadā M. Segliņš nomainīja Aigaru Kalvīti Tautas partijas priekšsēdētāja amatā, taču jau 2009. gada novembrī atkāpās pirms termiņa beigām no šī amata, lai atdotu priekšsēdētāja vietu partijas dibinātājam A. Šķēlem, kurš gandrīz vienprātīgi tika ievēlēts par priekšsēdētāju partijas 12. kongresā.
2009. gadā, veidojot Valda Dombrovska valdību, M. Segliņam radās iespēja nomainīt vairākkārt ieņemto Iekšlietu ministra amatu pret viņam atbilstošāko un pēc izteikumiem intervijās viņa iekāroto Tieslietu ministra amatu. Tajā atradās līdz 2010. gada martam, kad Tautas partija izstājās no V. Dombrovska valdības, un M. Segliņš tika atsaukts no ministra amata. Jau pēc nedēļas atgriezās Saeimā un atsāka pildīt deputāta pienākumus.
Pēc neveiksmes 10. Saeimas vēlēšanās, kurās Tautas partija un M. Segliņš kandidēja apvienības "Par Labu Latviju" sarakstā, viņš paziņoja par politiskās darbības pārtraukšanu. 2014. gada kandidēja 12. Saeimas vēlēšanās no Zaļo un Zemnieku savienības saraksta, pārstāvot tajā Liepājas partiju, taču netika ievēlēts.
Bobs Sinklers
Bobs Sinklars (īstajā vārdā Kristofs le Friants, dzimis 1969. gada 10. maijā) ir franču dīdžejs un mūzikas producents.
Princis Filips
Filips Mauntbatens (en, dzimis Korfu, Grieķijā, miris  Vindzoras pilī, Vindzorā, Bārkšīrā, Anglijā, Apvienotajā Karalistē) bija britu karaliskās ģimenes loceklis, Edinburgas hercogs, bijušais Grieķijas un Dānijas princis, Merionetes grāfs un Grinvičas barons, Lielbritānijas konsorts (oficiāli šo titulu netika pieņēmis), karalienes Elizabetes II vīrs.
Biogrāfija
Princis Filips piedzima grieķu prinča Andreja ģimenē, kura bija spiesta emigrēt uz Angliju, kad Filips bija tikai gadu vecs. Princis Andrejs piederēja pie Grieķijā valdošā dāņu nama Gliksburgu dinastijas (Grieķijas karaļa Georga I dēls), viņa sieva un Filipa māte, Alise nāca no Batenbergu dzimtas. Hellēņu karalienes Olgas Konstantinovnas mazdēls un Krievijas imperatora Nikolaja I mazmazdēls.
Mācījies vienkāršā skolā Skotijā.
Militārā karjera
Pēc skolas beigšanas iestājās Karaliskajā jūras spēku koledžā, Dartmutā. Līdz pat Elizabetes II kronēšanai viņa dzīve bija saistīta ar jūras spēku floti.
Otrā pasaules kara laikā viņš turpināja dienēt britu spēkos, savukārt divi viņa brāļi — princis Kristofs no Heses un Bertolds, Bādenes Margrests, cīnījās pretējās Vācijas pusē. Filipam 1940. gada janvārī piešķīra mičmaņa pakāpi. Četrus mēnešus viņš pavadīja uz HMS Ramillies karakuģa, aizsargājot Austrālijas Ekspedīcijas spēku konvojus Indijas okeānā, kam sekoja īsāki norīkojumi uz HMS Kent, HMS Shropshire un Ceilonā. Pēc Itālijas iebrukuma Grieķijā 1940. gada oktobrī viņš tika pārvietots no Indijas okeāna uz karakuģi HMS Valiant Vidusjūras flotē.
1941. gada 1. februārī Filips tika paaugstināts par apakšleitnantu pēc tam, kad Portsmutā notika virkne kursu, kuros viņš ieguva augstāko pakāpi četrās no piecām kvalifikācijas eksāmena sadaļām. Viņš bija iesaistīts Krētas kaujā un tika pieminēts nosūtītajos ziņojumos par Matapanas kauju, kurā viņš kontrolēja kaujas prožektoru. Viņam tika piešķirts arī Grieķijas kara krusts. 1942. gada jūnijā viņš tika norīkots V un W-klases iznīcinātāja un flotiles līdera HMS Wallace apkalpē, kas bija iesaistīts konvoja eskorta uzdevumos Lielbritānijas austrumu krastā, kā arī Sabiedroto iebrukumā Sicīlijā.
Precības
1947. gadā apprecējās ar princesi Elizabeti. Pirms laulībām pieņēma uzvārdu Mauntbatens (pēc Pirmā pasaules kara angliskoto mātes Batenbergas uzvārdu) un pārgāja no pareizticības uz anglikānismu. Vēl viņš atteicās no Grieķijas prinča un Dāņu prinča tituliem un pieņēma Lielbritānijas pilsonību. Karalis Džordžs VI pirms laulību noslēgšanas piešķīra topošajam znotam Edinburgas hercoga titulu.
Katrīna Langa
Katrīna Kornēlija Langa (de; dzimusi Hicere (Hitzer) Bēlingenā, Vācijā) ir vācu biatloniste. Divkārtējā Eiropas čempione 2010. gadā. Pasaules kausa posmos piedalās kopš 2006.—2007. gada sezonas. Piedalījusies trijos Pasaules čempionātos (2007, 2008, 2009).
Princis Filips
Precības
Filipam un Elizabetei ir četri bērni — Čārlzs III, princese Anna, Endrū, Jorkas hercogs un Edvards, Edinburgas hercogs.
1957. gadā, pēc sievas kāpšanas tronī, no viņas ieguva Lielbritānijas prinča titulu (ierasti tas tiek piešķirts tikai karaliskā ģimenē dzimušajiem).
Pirmais no britu karaliskās ģimenes, kas 1973. gadā apmeklēja PSRS.
No 1991. līdz 1996. gadam bija Pasaules Dabas Fonda prezidents, pirms nāves pildīja daudzus sabiedriskos pienākumus.
Nāve
Princis Filips nomira no vecuma, divus mēnešus pirms 100 gadu jubilejas. Divus mēnešus iepriekš Filips ticis hospitalizēts infekcijas dēļ. Karaļnams norādījis, ka tas nenotika jaunā koronavīrusa iespaidā. Elizabete II hercoga Filipa aiziešanu no dzīves aprakstījusi kā "milzīgu tukšumu savā dzīvē".
Priekšteči
Gan Filips, gan karaliene Elizabete II ir karalienes Viktorijas mazmazbērni, Elizabete pēc izcelsmes no Viktorijas vecākā dēla, Eduarda VII, un Filips pēc izcelsmes no Viktorijas otrās meitas, Princeses Alises (1843—1878). Abi ir cēlušies arī no Dānijas karaļa Kristiana IX (1863—1906).
Filips ir arī saistīts ar Romanovu dinastiju, caur saviem abiem vecākiem. Viņš bija Krievijas imperatora Nikolaja I mazmazdēls caur sava tēva māti Krievijas lielhercogieni Olgu Konstantinovnu (1851—1926). Viņa vecāmāte mātes pusē bija Hesenes un Reinas princese Viktorija (1863—1950), kura bija Aleksandras Fjodorovnas (sākotnēji Hesenes un Reinas princese Aliksa) māsa, un sieva Nikolajam II.
1993. gadā zinātnieki varēja apstiprināt vairāku Romanovu ģimenes pārstāvju mirstīgo atlieku identitāti vairāk kā septiņdesmit gadus pēc viņu nāves 1918. gadā, salīdzinot viņu mitohondriju DNS ar dzīviem radiniekiem, tostarp Filipu. Filips, Aleksandra un viņas bērni ir cēlušies no Lielbritānijas princeses Alises, karalienes Viktorijas meitas.
Saimniecība
Saimniecība, saimniekošana, arī ekonomika (no grc (oikonomía) — 'mājsaimniecība, mājturība'), ir ar preču un pakalpojumu ražošanu, sadali, apmaiņu un patērēšanu saistīta sabiedrības darbība. Valstī vai kādā citā teritorijā izveidojies saimniecisko attiecību kopums. Valsts līmenī šāda saimniekošana tiek saukta par tautsaimniecību. Saimniekošanu var iedalīt pēc nozarēm, piemēram, lauksaimniecība vai mežsaimniecība. Šo jomu pētošo zinātnes nozari sauc par ekonomiku.
Daudzās valstīs par tautsaimniecību atbild ekonomikas ministrs. Latvijā tas ir Latvijas Republikas ekonomikas ministrs.
Pokaiņu mežs
Pokaiņu mežs ir mežu masīvs Dobeles novada Naudītes pagastā, aptuveni 14 km uz rietumiem no Dobeles. Pokaiņu mežā atrodami akmeņu krāvumi, vaļņi un īpatnēji savrupakmeņi, kādēļ tas tiek uzskatīts arī par senu svētvietu un kopš 1990. gadu vidus ir kļuvis par pazīstamu tūrisma objektu.
Pokaiņu mežā atrodas arī tādi ģeogrāfiski un kultūrvēsturiski objekti kā Naudas kalni un Ogānu pilskalns. Tāpat arī netālu Vīļu kalni, Spārnukalns un Maskaļķu kapi.
Apekalns
Apekalns var būt:
Pokaiņu mežs
Mežā izveidotas apskates takas 15 km garumā.
Vēsture
Jau 1868. gadā Īles muižas īpašnieks Otokars fon Herners organizēja arheoloģiskos izrakumus Pokaiņu un Vecpokaiņu senkapos, kuros piedalījās Dobeles luterāņu mācītājs Augusts Bīlenšteins, gleznotājs Jūlijs Dērings un prāvests Augusts fon Rozens. Neatradis arheoloģiskus pierādījumus vietas apdzīvotībai, Bīlenšteins nosprieda, ka akmeņu krājumi izveidojušies ģeoloģisku procesu rezultātā.
Pirmajos gados pēc Latvijas neatkarības atgūšanas dabas pētnieks Guntis Eniņš secināja, ka akmeņi visticamāk vākti viduslaikos kādai būvei vai ielu bruģēšanai un nav tikuši izmantoti. 1995. gadā Pokaiņu izpētē iesaistījās inženieris un senatnes pētnieks Ivars Vīks, kas par Pokaiņiem kā paleolīta laikmeta svētvietu publicēja vairāk nekā divdesmit rakstu vietējos laikrakstos, ko izvērsa 2001. gadā iznākušajā grāmatā "Trejdeviņi Latvijas brīnumi". Savukārt arheologs Jānis Graudonis 1996. gadā izteica viedokli, ka akmeņu krāvumi izveidojušies, zemkopjiem atbrīvojot laukus no akmeņiem.
1996. un 1997. gadā arheologs Māris Atgāzis veica izrakumus, kuros atrada pierādījumus, ka pirms 1500-2000 gadiem Pokaiņu meža vietā bijuši iekopti lauki, kas pēc tam pamesti un zeme apaugusi ar mežu. Ģeologi Ojārs Āboltiņš un Ivars Strautnieks rakstīja, ka Pokaiņu paugurmasīvs izveidojies ledāja radītā sprieguma rezultātā pēdējā ledus laikmeta beigu posmā pirms apmēram 16-17 tūkstošiem gadu.
2022. gadā Latvijas valsts meži pieņēma lēmumu par tūrisma objekta komerciālās izmantošanas pārtraukšanu un paziņoja par tā pārveidi ar 1. augustu par bezmaksas atpūtas vietu.
Maģiskais skaidrojums
Pokaiņu mežam un tajā esošajiem akmeņiem mūsdienās daudzi cilvēki, it sevišķi zintnieki un dziednieki, piedēvē maģiskas spējas, uzskatot to par spēcīgu enerģētisku vietu, apgalvojot, ka Pokaiņu mežs atrodas Zemes bioenerģētiskās plūsmas (āderu) krustpunktos. Tāpat daudzi Pokaiņu meža apmeklētāji ir stāstījuši, ka tur novērojuši anomālas dabas parādības, redzējuši vīzijas vai uztvēruši kādu informācijas plūsmu. Daži cilvēki apgalvo, ka pirms gadu tūkstošiem Pokaiņi bijuši arī ārpus Eiropas slavena svētvieta ar masu svētceļojumiem uz to.
Nacionālboļševiku partija
2007. gada aprīlī partija ar Maskavas pilsētas tiesas lēmumu tika atzīta par ekstrēmisku un tās darbība aizliegta. Krievijas Federācijas Augstākā tiesa 2007. gada augustā šo lēmumu apstiprināja. Daļa no partijas biedriem, tai skaitā tās līderis Eduards Ļimonovs, 2010. gadā nodibināja partiju "Cita Krievija" (Другая Россия). Valsts atbildigās iestādes 2011. gadā atteicās šo partiju reģistrēt. 2020. gadā pēc Ļimonova nāves partiju viņam par godu pārdēvēja par "E. V. Ļimonova Cita Krievija" (Другая Россия Э. В. Лимонова).
Sniega graudi
Sniega graudi ir cieti nokrišņi mazu, necaurspīdīgu balto daļiņu veidā (kociņi, graudiņi u.c.) ar diametru, kurš mazāks par 2 mm. Tie izkrīt pie negatīvas gaisa temperatūras. Pārsvarā sniega graudi izkrīt no slāņmākoņiem.
Makova Mazovecka
Makova Mazovecka (pl) - pilsēta Polijā, Mazovijas vojevodistē. ASV admirāļa Haimana Rikovera (Hyman G. Rickover, 1900 - 1986) dzimtā pilsēta.
Rāmuļu pagasts
Rāmuļu pagasts bija viena no Cēsu apriņķa pašvaldībām tā vidienē. Robežojās ar Vaives, Veselavas, Dzērbenes, Taurenes, Sērmūkšu, Drabešu un Cēsu pagastiem. Pagasta valde atradās Rāmuļos.
Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu. 1935. gadā pagasta platība bija 65 km² un tajā bija 797 iedzīvotāji. 1945. gada 8. oktobrī pagastā izveidoja Rāmuļu ciema padomi. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Cēsu rajonā. Mūsdienās Rāmuļu pagasta teritorijas lielākā daļa iekļauta Cēsu novada Vaives pagastā un neliela daļa Drabešu pagastā.
Serbijas basketbola izlase
Serbijas basketbola izlase ir komanda, kas pārstāv Serbiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts. Iepriekšējie valsts nosaukumi bija Dienvidslāvija un Serbija un Melnkalne.
Izlases lielākais panākums ir uzvara 1998. un 2002. gada Pasaules čempionātos, kā arī izcīnītā sudraba medaļa 1996. gada Olimpiskajās spēlēs.
Pašlaik (2023. gada 27. februāris) Serbijas izlase FIBA Pasaules izlašu rangā ieņem 6. vietu.
Pašaizdegšanās temperatūra
Pašaizdegšanās temperatūra ir minimālā temperatūra, kuru sasniedzot noteiktos apstākļos notiek materiāla pašaizdegšanās bez ārēja aizdedzināšanas avota, tāda kā liesma vai dzirkstele, iedarbības (tiek sasniegta degšanas reakcijas aktivācijas enerģija).
Interesanti fakti
Reja Bredberija zinātniskās fantastikas romāna nosaukums "451 grāds pēc Fārenheita" ir nepareizs, jo papīra pašaizdegšanās temperatūra ir nevis 451 °F jeb 233 °C, bet gan 450 °C (tomēr daži papīra veidi var uzliesmot zemākā temperatūrā).
Atsauces
Självantändning
Meteora (albums)
Meteora ir rokgrupas Linkin Park otrais studijas albums, izdots 2003. gada 25. martā. Tā nosaukums dots pateicoties vietai ar šādu pašu nosaukumu Grieķijā, kurā uzbūvēti daudzi klosteri.
Salīdzinot ar pirmo albumu Hybrid Theory šajā vairāk ir izmantots reproks. Tāpat šis tiek uzskatīts par Linkin Park smagāko albumu. Instrumentālais skaņdarbs "Session" 2003. gadā bija nominēta Grammy balvām kā Labākā Instrumentālā Roka Dziesma.
Dziesmas "Somewhere I Belong" piedziedājums esot ierakstīts 40 dažādos variantos.